Hos VisitNordjylland mener de, at gourmetoplevelser i det nordjyske har ben at gå på, fordi flere tager på ferie hjemme i Danmark.

I selv de fjerneste afkroge af Nordjylland, popper små gourmet-restauranter lige nu op. Senest er det blevet besluttet, at der skal åbne en restaurant i Tranum. Vi har sammenlignet de nordjyske gourmetrestauranter med de københavnske – for det kan jo være, at priserne er en anelse billigere heroppe nordpå, hvor huslejen er lavere, og der måske er lidt længere mellem kunderne. Vi er gået uden om restauranter med michelinstjerner, da den slags ikke findes i det Nordjyske. Gennemsnitsprisen for et gourmetmåltid på en restaurant i København og omegn koster i gennemsnit 1717 kroner, mens det i Nordjylland koster 1468 kroner. Der er altså lidt penge at spare i det Nordjyske, men det er ikke overvældende.